Ο **Άλμπερτ (Αλβέρτος) Μπουρλά** (Θεσσαλονίκη, 21 Οκτωβρίου 1961) είναι Έλληνας εβραϊκής καταγωγής, διδάκτωρ της Κτηνιατρικής Σχολής του Αριστοτελείου Πανεπιστημίου Θεσσαλονίκης, πρόεδρος και διευθύνων σύμβουλος της Pfizer. Εντάχθηκε στην εταιρεία το 1993, και κατείχε διάφορους διευθυντικούς ρόλους σε διάφορα παραρτήματα της Pfizer, μεταξύ αυτών στην Zoetis (τότε γνωστή ως τμήμα υγείας των ζώων), στα παραρτήματα εμβολίων, ογκολογίας, καταναλωτικής υγειονομικής φροντίδας, καθώς και στο παράρτημα Innovative Health της Pfizer, στο οποίο υπάγονται διάφορα τμήματα της εταιρείας. Πριν την προαγωγή του σε διευθύνοντα σύμβουλο ήταν γενικός διευθυντής επιχειρήσεων της εταιρείας. Πέρα από τη συμμετοχή του στα διοικητικά συμβούλια της Pfizer και του ομώνυμου ιδρύματος της εταιρείας (Pfizer Foundation), έχει διατελέσει μέλος του Οργανισμού για την Καινοτομία στη Βιοτεχνολογία, της ΜΚΟ Catalyst, της Συνεργασίας για τη Νέα Υόρκη και του Συνδέσμου Φαρμακευτικής Έρευνας και Παραγωγών της Αμερικής. Είναι μέλος του Συμβουλίου Επιχειρήσεων και της Στρογγυλής Τράπεζας των Επιχειρήσεων.

Βιογραφικά στοιχεία και σπουδές
-------------------------------

Ο Μπουρλά γεννήθηκε στη Θεσσαλονίκη και είναι Εβραίος. Φοίτησε στο 2ο Γενικό Λύκειο Θεσσαλονίκης και απέκτησε διδακτορικό δίπλωμα στη βιοτεχνολογία της αναπαραγωγής στην Κτηνιατρική Σχολή του ΑΠΘ. Εγκατέλειψε την Ελλάδα στην ηλικία των 34 μαζί με τη γυναίκα του, και από τότε έχει ζήσει σε επτά διαφορετικές πόλεις σε τέσσερις χώρες.Ο δρ. Μπουρλά διατηρεί εξοχική κατοικία στη Χαλκιδική. Είναι υποστηρικτής του Άρη Θεσσαλονίκης.

Σταδιοδρομία
------------

Ο Μπουρλά εργάζεται για την Pfizer από το 1993, εργαζόμενος αρχικά ως δόκτορας κτηνιατρικής και τεχνικός διευθυντής του τμήματος υγείας των ζώων της εταιρείας στην Ελλάδα. Κατείχε πολλαπλούς εκτελεστικούς ρόλους στην Zoetis (τότε γνωστή ως τμήμα υγείας των ζώων) και άλλα τμήματα της Pfizer. Υπηρέτησε ως περιφερειακός πρόεδρος του τμήματος υγείας των ζώων για την Ευρώπη, την Αφρική και τη Μέση Ανατολή (2005-2009), ενώ το 2009-2010 διετέλεσε περιφερειακός πρόεδρος του τμήματος υγείας των ζώων για την Ευρώπη, την Αφρική και την περιοχή Ασίας-Ειρηνικού. Στο δεύτερο ρόλο, κατάφερε να φέρει τη συγχώνευση των δραστηριοτήτων της Fort Dodge Animal Health της Wyeth με αυτές του ανάλογου τμήματος της Pfizer σε αυτές τις περιοχές.

Ο Μπουρλά υπηρέτησε ως πρόεδρος και γενικός διευθυντής της Μονάδας Επιχειρηματικότητας Καθιερωμένων Προϊόντων της Pfizer κατά την περίοδο 2010-2013. Σύμφωνα με το περιοδικό *The Financial*, σε αυτό το ρόλο "προχώρησε τις εταιρικές προσπάθειες για να οικοδομήσει μια ισχυρή επιχειρησιακή παρουσία σε προϊόντα της εταιρίας μετά τη λήξη του διπλώματος ευρεσιτεχνίας τους με προσπάθειες που μεγιστοποιούσαν τον κύκλο ζωής γνωστών προϊόντων της εταιρείας μετά την απώλεια της αποκλειστικότητας". Αργότερα υπηρέτησε ως πρόεδρος της ομάδας των Εμβολίων, Ογκολογίας και Καταναλωτικής Υγειονομικής Φροντίδας της Pfizer, όπου οδήγησε το εταιρικό έργο στα φάρμακα για τον καρκίνο και την καρδιά, μεταξύ άλλων. Επίσης συνέβαλε στην κυκλοφορία του Eliquis, ενός αντιπηκτικού, και του Ibrance, ενός φαρμάκου για τη θεραπεία του καρκίνου του μαστού.

Ο Μπουρλά ήταν επικεφαλής του παγκόσμιου τμήματος εμβολίων, ενώ στις 1 Ιανουαρίου προωθήθηκε στη θέση του προέδρου του παραρτήματος Pfizer Innovative Health, Κατά τη διάρκεια της θητείας του τα έσοδα του παραρτήματος αυξήθηκαν κατά 11% το 2016. Ο Μπουρλά έγινε γενικός διευθυντής επιχειρήσεων της εταιρείας την 1η Ιανουαρίου 2018, επιβλέποντας την ανάπτυξη, κατασκευή, πώληση και στρατηγική φαρμάκων της εταιρείας. Προέβη σε αναδιάρθρωση της εταιρείας και απέσπασε το τμήμα καταναλωτικής υγειονομικής φροντίδας κατά τη θητεία του ως γενικού διευθυντή επιχειρήσεων. Προήχθη στο βαθμό του διευθύνοντος συμβούλου τον Οκτώβριο του 2018, αντικαθιστώντας τον Ίαν Ριντ, με ισχύ από την 1η Ιανουαρίου 2019.

Ο Μπουρλά ήταν ένα από τα επτά ανώτερα στελέχη φαρμακευτικών εταιρειών που συμμετείχαν σε μια ακρόαση της Επιτροπής Οικονομικών της Γερουσίας τον Φεβρουάριο του 2019 σχετικά με τις τιμές των συνταγογραφούμενων φαρμάκων στις ΗΠΑ. Τον Απρίλιο του 2019 του απονεμήθηκε το βραβείο για τον "Διαπρεπή Έλληνα Ηγέτη" της παγκόσμιας φαρμακευτικής βιομηχανίας από τον Τζέφρι Πάιατ, στην τελετή απονομής του βραβείου Πρι Γκαλιάν Ελλάδας (Prix Galien Greece Awards). Τον Ιανουάριο του 2020 ο Μπουρλά ανέλαβε την πρόσθετη θέση του εκτελεστικού προέδρου της εταιρείας μετά την ανακοίνωση της Pfizer στα τέλη του 2019 ότι ο Ριντ θα αποσυρθεί από τη θέση του μετά από οκτώ χρόνια.

Το 2020, ο Μπουρλά πίεσε για τη διαμόρφωση ενός επιθετικού χρονοδιαγράμματος στην ανάπτυξη ενός εμβολίου κατά της ασθένειας κορονοϊού 2019 από την Pfizer. Αποφάσισε την παραγωγή ενός πιθανού εμβολίου ρισκάροντας, καθώς δεν είχε εγκριθεί από τον Οργανισμό Τροφίμων και Φαρμάκων των Ηνωμένων Πολιτειών. Στα τέλη Ιουλίου 2020 η εταιρεία ήταν μεταξύ των κορυφαίων παρασκευαστών ενός πιθανού εμβολίου, σε συνεργασία με την BioNTech, καθώς το εμβόλιο BNT162b2 μπήκε στην τελευταία φάση δοκιμών.

Τον Μάιο 2022, ο Μπουρλά, ως διευθύνων σύμβουλος της Pfizer, ανακηρύχθηκε σε επίτιμο πρόεδρο του Συνδέσμου Φιλίας Ελλάδας & Ισραήλ, σε τελετή που έγινε στο Αριστοτέλειο Πανεπιστήμιο Θεσσαλονίκης.

### Συμμετοχή σε οργανισμούς και διοικητικά συμβούλια

Ο Μπουρλά έχει υπηρετήσει μέλος του συμβουλίου διακυβέρνησης του τμήματος υγείας του Οργανισμού για την Καινοτομία, του μεγαλύτερου συνδικάτου βιοτεχνολογίας στον κόσμο. Εντάχθηκε στο διοικητικό συμβούλιο της Pfizer τον Φεβρουάριο του 2018 και είναι μέλος του διοικητικού συμβουλίου του ομώνυμου ιδρύματος της εταιρείας (Pfizer Foundation). Ο Μπουρλά είναι μέλος του διοικητικού συμβουλίου της Catalyst, μιας παγκόσμιας μη κερδοσκοπικής οργάνωσης που προωθεί την πρόοδο των γυναικών, της Συνεργασίας για τη Νέα Υόρκη, και του Συνδέσμου Φαρμακευτικής Έρευνας και Κατασκευαστών της Αμερικής (PhrMA), μιας εμπορικής ένωσης που εκπροσωπεί τις εταιρείες της φαρμακευτικής βιομηχανίας στις Ηνωμένες Πολιτείες.

Ο Μπουρλά είναι μέλος του Συμβουλίου των Επιχειρήσεων, μιας ένωσης μεγαλοεπιχειρηματιών με έδρα την Ουάσινγκτον, και της Στρογγυλής Τραπέζης των Επιχειρήσεων, μιας ομάδας ανώτερων στελεχών από μεγάλες αμερικανικές εταιρείες που προωθεί μια δημόσια πολιτική υπέρ των επιχειρήσεων.

Προσωπική ζωή
-------------

Ο Bourla και η σύζυγός του ζουν στο Scarsdale της Νέας Υόρκης. Έχει δύο παιδιά: μια κόρη και έναν γιο. Το 2020 έλαβε 21 εκατομμύρια δολάρια ως αποζημίωση από την Pfizer.

Ο Μπουρλά είναι αφοσιωμένος στην ελληνική του κληρονομιά. Διατηρεί ένα σπίτι στη Χαλκιδική, το οποίο επισκέπτεται κάθε καλοκαίρι. Είναι υποστηρικτής του αθλητικού συλλόγου Άρης Θεσσαλονίκης.

Παραπομπές
----------

1. ↑  uk.reuters.com/article/uk-pfizer-ceo/pfizer-to-replace-longtime-ceo-read-with-veteran-bourla-idUKKCN1MB2AV.
2. ↑  www.athensvoice.gr/life/health/689717\_alvertos-mpoyrla-o-thessalonikios-ceo-tis-pfizer. Ανακτήθηκε στις 11  Νοεμβρίου 2020.
3. ↑  www.sec.gov/Archives/edgar/data/78003/000007800315000023/pf13daar.htm.
4. 1 2  www.bloomberg.com/research/stocks/people/person.asp?personId=253584114&privcapId=162270.
5. 1 2  *Τσεχική Εθνική Βάση Δεδομένων Καθιερωμένων Όρων*. xx0273088. Ανακτήθηκε στις 20  Δεκεμβρίου 2022.
6. ↑  *Τσεχική Εθνική Βάση Δεδομένων Καθιερωμένων Όρων*. xx0273088. Ανακτήθηκε στις 3  Ιανουαρίου 2023.
7. 1 2  Rockoff, Jonathan D. (October 1, 2018). «Pfizer CEO Read to Step Aside at Year's End». *The Wall Street Journal*.. Ανακτήθηκε στις July 15, 2020.
8. 1 2 3 4  «Pfizer Names Albert Bourla Chief Operating Officer». *The Financial*.. Ανακτήθηκε στις July 15, 2020.
9. ↑  Παπαχελάς, Αλέξης. «Αλμπερτ Μπουρλά στην «Κ»: Εφικτό το εμβόλιο τον Οκτώβριο | Η ΚΑΘΗΜΕΡΙΝΗ». *Kathimerini* (στα Greek). Ανακτήθηκε στις 9 Νοεμβρίου 2020. CS1 maint: Μη αναγνωρίσιμη γλώσσα (link)
10. ↑
11. ↑
12. 1 2  Ramsey, Lydia (October 1, 2018). «Pfizer's CEO is stepping down after 8 years — meet the man who will be replacing him». *Business Insider*.. Ανακτήθηκε στις July 11, 2020.
13. ↑  Jarvis, Lisa M. (October 3, 2018). «Pfizer unveils CEO succession plan». *Chemical & Engineering News* **96** (40).. Ανακτήθηκε στις July 15, 2020.
14. 1 2 3  «Form 8-K». U.S. Securities and Exchange Commission. 27 Σεπτεμβρίου 2018. Ανακτήθηκε στις 15 Ιουλίου 2020.
15. ↑  «Pfizer, Mylan to Team Up on Generics Business in Japan». *Asian Scientist*. August 27, 2012.. Ανακτήθηκε στις July 14, 2020.
16. ↑  «Pfizer's CEO Ian Read to leave in January». CBS News. October 1, 2018.. Ανακτήθηκε στις July 12, 2020.
17. ↑  «Drugmaker Pfizer's CEO Read to be replaced by COO Bourla». *Crain's New York Business*. Associated Press (Crain Communications). October 1, 2018.. Ανακτήθηκε στις July 12, 2020.
18. ↑  Sellers, Patricia (December 17, 2013). «Behind Pfizer's latest upheaval at the top». *Fortune*.. Ανακτήθηκε στις July 12, 2020.
19. ↑  Rockoff, Jonathan D. (December 9, 2015). «How Pfizer Set the Cost of Its New Drug at $9,850 a Month». *The Wall Street Journal*.. Ανακτήθηκε στις July 15, 2020.
20. 1 2  Rockoff, Jonathan D. (November 13, 2017). «Pfizer Sets Up Succession Plan With Creation of Operating Chief Role». *The Wall Street Journal*.. Ανακτήθηκε στις July 11, 2020.
21. ↑  Hopkins, Jared S. (October 1, 2018). «Pfizer's incoming CEO represents pipeline push over dealmaking». *The Wall Street Journal*.. Ανακτήθηκε στις July 15, 2020.
22. ↑  Picker, Leslie (May 16, 2016). «Pfizer to Acquire Anacor Pharmaceuticals for $5.2 Billion». *The New York Times*.. Ανακτήθηκε στις July 14, 2020. *«... said Albert Bourla, group president of Pfizer's global innovative pharma and global vaccines, oncology and consumer health care businesses.»*
23. ↑  Johnson, Carolyn Y. (August 22, 2016). «Pfizer to acquire Medivation for $14 billion». *The Washington Post*.. Ανακτήθηκε στις July 14, 2020. *«Albert Bourla, group president of Pfizer Innovative Health, outlined on the call how Xtandi would fit into Pfizer's oncology portfolio...»*
24. ↑  Lee, Howard (December 18, 2013). «Pfizer executive vice president leaving company by 'mutual agreement'». *The Day*. Αρχειοθετήθηκε από το πρωτότυπο στις 2020-11-10.. Ανακτήθηκε στις July 14, 2020.
25. ↑  «Pfizer creates chief operating officer role for Bourla». *Reuters*. November 13, 2017.. Ανακτήθηκε στις July 12, 2020.
26. ↑  Mathias, Tamara; Banerjee, Ankur (October 1, 2018). «Pfizer to replace longtime CEO Read with veteran Bourla». *Reuters*.. Ανακτήθηκε στις July 15, 2020.
27. ↑  Maidenberg, Micah (October 9, 2018). «Pfizer Prepares for CEO Transition With Executive Suite Changes». *The Wall Street Journal*.. Ανακτήθηκε στις July 11, 2020.
28. ↑  «Drug company CEOs admit prescription prices are too high. But will they change?». PBS. February 7, 2019.. Ανακτήθηκε στις July 15, 2020.
29. ↑  Rowland, Christopher (February 26, 2019). «Drug executives grilled in Senate over high prices». *The Wall Street Journal*.. Ανακτήθηκε στις July 15, 2020.
30. ↑  «Prix Galien Greece 2019: Κορυφαίοι Έλληνες στην απονομή των "Νόμπελ" της φαρμακευτικής αγοράς» (στα Greek). CNN Greece. April 12, 2019.. Ανακτήθηκε στις July 15, 2020.
31. ↑  «Έρχονται τα Prix Galien Greece 2019» (στα Greek). *Kathimerini*. April 1, 2019.. Ανακτήθηκε στις July 15, 2020.
32. ↑  «Ambassador Pyatt's Remarks at Prix Galien Greece Awards Ceremony». U.S. Embassy in Greece. 12 Απριλίου 2019. Ανακτήθηκε στις 15 Ιουλίου 2020.
33. ↑  Sebastian, Dave; Kellaher, Colin (September 27, 2019). «Pfizer CEO Albert Bourla to Succeed Ian Read as Chairman». *The Wall Street Journal*.. Ανακτήθηκε στις July 27, 2020.
34. ↑  Vardi, Nathan (May 20, 2020). «The Race Is On: Why Pfizer May Be the Best Bet to Deliver a Vaccine by the Fall». *Forbes*.. Ανακτήθηκε στις July 27, 2020.
35. ↑  Shapiro, Eben (July 12, 2020). «Pfizer CEO Albert Bourla Raises Expectations That the Pharmaceutical Giant Can Deliver a COVID-19 Vaccine by Fall». *Time*.. Ανακτήθηκε στις July 27, 2020.
36. ↑  Liu, Angus (July 28, 2020). «Vyndaqel, Ibrance boost Pfizer as it eyes COVID-19 vaccine launch this year». *FIERCE Pharma*.. Ανακτήθηκε στις August 10, 2020.
37. ↑  «Ο Μπουρλά στη Θεσσαλονίκη: Καμία διάκριση δεν συγκρίνεται με αυτή της πατρίδας σου». *Protagon.gr*. 22 Μαΐου 2022. Ανακτήθηκε στις 7 Ιουνίου 2022.
38. ↑  «BIO Elects New Board Officers and Members». Biotechnology Innovation Organization. 6 Ιουνίου 2016. Ανακτήθηκε στις 15 Ιουλίου 2020.
39. ↑  «CEOs of Altria, Bank of America, Dentons, Northrop Grumman, Pfizer and Uber Take Seats on Leading Nonprofit Board». Catalyst. 4 Απριλίου 2019. Ανακτήθηκε στις 15 Ιουλίου 2020.
40. ↑  Goldman, Henry (March 7, 2019). «NYC Business Leaders Call for Renewed Mayoral School Control». *Bloomberg.com* (Bloomberg L.P.).. Ανακτήθηκε στις July 15, 2020.
41. ↑  «Board of Directors». Partnership for New York City. Ανακτήθηκε στις 15 Ιουλίου 2019.
42. ↑  «Our Leadership». Pharmaceutical Research and Manufacturers of America. Ανακτήθηκε στις 15 Ιουλίου 2020.
43. ↑  «Albert Bourla». Business Roundtable. Ανακτήθηκε στις 15 Ιουλίου 2020.
44. ↑  «Member List». The Business Council. Ανακτήθηκε στις 15 Ιουλίου 2020.
45. ↑  «SCHEDULE 14A». U.S. Securities and Exchange Commission.
46. ↑  «Αλβέρτος Μπουρλά: ένας Θεσσαλονικιός στο "τιμόνι" της Pfizer - Τι λένε στον ΑΝΤ1 συγγενείς και φίλοι του (βίντεο)». *ANT1 Group*. 10 Νοεμβρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Albert Bourla στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16164658673303132681
* LCCN: n2022010832
* GND: 1257119788
* NKC: xx0273088

 |

 |